ได้ฤกษ์ เอกตะวัน เตรียมดวลเดือด นาโอกิ 7ก.พ. ไทยรัฐทีวียิงสด
ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ ประเดิม ศักราชใหม่ให้ เอกตะวัน BTU เรือไวกิ้ง ขึ้นชิงแชมป์ที่ว่างรุ่นฟลายเวท IBF แพนแปซิฟิก กับ นาโอกิ โมซิซุกิ นักชกซามูไร วันที่ 7 ก.พ. ที่เวทีมวยชั่วคราว สวนลุมไนท์บาซาร์ กทม. ไทยรัฐทีวีถ่ายทอดสด เวลา 16.00-18.00 น.,วันที่ 11 ม.ค.61 ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ โปรโมชั่น เผยว่า ตนขอขอบคุณ นายสุวัจน์ ลิปตพัลลภ ประธานกิตติมศักดิ์มวยไทย IBF, นายสมชาย พูลสวัสดิ์ และนายสุชัย พรชัยศักดิ์อุดม ที่ปรึกษาสถาบันมวยไทย IBF, พล.ต.ท.ดร.กรีรินทร์ อินทร์แก้ว และ เจ้าสัวไวกิ้ง นายปิยะ โรจนเพียรสถิต ประธานบริษัทปุ๋ยไข่มุกตราเรือไวกิ้ง พร้อมสปอนเซอร์ที่ยังให้การสนับสนุนอย่างต่อเนื่องครบครัน,ทั้งนี้ ตนได้วางคิวรายการชกนัดต่อไปใน ศึกกำปั้นสะท้านโลก IBF ซึ่งจะประเดิมนัดแรก วันพุธ 7 ก.พ. ที่เวทีมวยชั่วคราว สวนลุมไนท์บาซาร์ ไทยรัฐทีวีถ่ายทอดสดเวลา 16.00-18.00 น. โดยมีนายอรุณ คงเจริญ ประธานบริษัทมาแชร์ (ประเทศไทย) เป็นประธานจัดการแข่งขัน ซึ่งเป็นการชกของเอกตะวัน BTU เรือไวกิ้ง รองแชมป์อันดับ 1 ขึ้นชิงแชมป์ที่ว่างรุ่นฟลายเวท IBF แพนแปซิฟิก กับนาโอกิ โมซิซุกิ รองแชมป์อันดับ 2 ชาวญี่ปุ่น,รายการเดียวกัน ยังจะบรรจุคู่มวยไทยเข้าร่วมแข่งขันเพื่อเฟ้นหาดาวรุ่งที่จะก้าวขึ้นชกชิงแชมป์โลกมวยไทย IBF ในอนาคตต่อไป นอกจากถ่ายสดไปทั่วประเทศแล้ว ยังเปิดให้แฟนมวยเข้าชมฟรีเช่นเดิม
ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ ประเดิม ศักราชใหม่ให้ เอกตะวัน BTU เรือไวกิ้ง ขึ้นชิงแชมป์ที่ว่างรุ่นฟลายเวท IBF แพนแปซิฟิก กับ นาโอกิ โมซิซุกิ
เอกรัฐ ไชยโชติช่วง,นาโอกิ โมซิซุกิ,เอกตะวัน บีทียู เรือไวกิ้ง,มวย